Mathias Muchus

Mathias Muchus (lahèr 15 Pèbruwari 1957) panèka aktor, pangarang lagu, bân komposer asal Indonèsia. Sala sèttong peran sè aghâbây nyamana kalonta mènangka aktor èngghi panèka bâkto aperran dhâddhi Tarjo è sèrial Losmen (1986). Mathias èkennal polana sèrreng aperran è drama romantis, akadhi Beri Aku Waktu (1986), Istana Kecantikan (1988) bân Cintaku di Way Kambas (1990).

Salanjhânga karir èktingnga, Mathias ampon narèma bânnya' pengarghâ'ân, è antarana ènominasi'aghi ennem kalè ghâbây Piyala Citra è Festival Film Indonesia, sè madhâddhiyâghi èpon sala sèttong aktor sè palèng ènominasi'aghi è dâlem sâjhârâh acara kasebbhut. Mathias mennang tello' dâri rèya, polana perranna mènangka orèng lakè' sè dilematis bân problematik è drama romantis Istana Kecantikan (1988) mènangka Aktor Palèng Bhâghus bân mènangka Aktor Pendukung Palèng Bhâghus è drama Toba Dreams (2015).

 Ka'odi'ân Awwâl 
Mathias lahèr è Pagar Alam, Somattra Lao' tangghâl 15 Pèbruwari 1957. Eppa'na orèng Solok, Somattra Bârâ' bân alako mènangka padhâghâng. È bâkto ghi' kènè', Mathias bân kalowargana odi' è Pagar Alam. 

È bakto ghi’ SMA, Mathias motossaghi ka'angghuy ngallè ka Jakarta, polana ta’ terro noro’ jhâlânna eppa’na. Salèrana motossaghi ka'angghuy nerrossaghi pendidighan è Institut Kesenian Jakarta, jurusân tèater.

È bâkto ghi' akuliyâh, Mathias bânnya' noro' kagiadhân èkting è attas pangghung sè èlaksana'aghi sareng Institut Kesenian Jakarta.

 Sombher